Reede õhtuks seadsin end jälle bridzhikursusele, aga enne seda läksin veidi sõbrannale kliinikusse appi. Lõpuks olin seal üle kahe tunni, alustades emase kassi poolelioleva operatsiooni assisteerimisest ja lõpetades kassipoegade paitamisega. Nimelt oli kliinikusse üks mutike toonud 2  kassipoega, et need vaja magama panna, tunduvat haiged ja piim neil sees ei seisa, ainult oksendavad. sõbranna võttis siis pojad vastu ja kui kiire mööda sai, siis toitsime neid, andsime tilgutiga vedelikku organismi juurde, tõime nad sooja radika kätte ning paari tunni pärast näisid kassikesed tunduvalt tervemad kui alguses. Tundub, et neil oli tavaline piimatalumatus. Igaks juhuks tegi sõbranna neile ka antibiootikumisüstid igasuguste põletike vastu ja ussikuurid, et ussidest lahti saada. Igatahes sel  õhtul need kiisukesed küll igavestele jahimaadele ei jõudnud, sest meie andsime nad loomade turvapaika üle, sealsed töötajad arvasid, et sellised üsna kobedad 3-kuused mustad kõutsihakatised võiksid endale üsna kiiresti kodu leida, kui tavapärane haiguste garantiin möödas.